PRITARTA
Anykščių rajono savivaldybės tarybos
2024 m. kovo 28 d. sprendimu Nr. 1-TS-112

A. BARANAUSKO IR A. VIENUOLIO-ŽUKAUSKO MEMORIALINIO MUZIEJAUS 
2023 METŲ 
VEIKLOS ATASKAITA

I SKYRIUS. 
BENDROSIOS NUOSTATOS

1. A. Baranausko ir A. Vienuolio-Žukausko memorialinis muziejus (toliau – Muziejus) yra Anykščių rajono savivaldybės biudžetinė įstaiga, kurios tikslai – kaupti, saugoti, tirti, konservuoti, restauruoti ir populiarinanti Anykščių krašto literatūros, istorijos ir archeologijos, kultūros ir meno, gamtos, etnografijos muziejines vertybes bei nacionalines arklininkystės ir technikos paveldo muziejines vertybes, susieti istorijos, technikos ir kultūros paveldo kaupimą ir saugojimą su visuomenės kultūros ir edukacijos poreikių tenkinimu ir kultūros paslaugų bei informacijos visuomenei teikimu bei saugoti ir puoselėti istorinę atmintį, ugdant visuomenės istorinę ir kultūrinę savimonę.
Muziejus, įgyvendindamas tokius veiklos tikslus, atlieka šias funkcijas:
1.1. teikia muziejų lankymo ir muziejinės edukacijos viešąsias paslaugas;
1.2. kaupia ir saugo Anykščių rajono savivaldybės ir krašto kultūrą atspindinčias ir vietos bendruomenei reikšmingas muziejines vertybes;
1.3. organizuoja ir tvarko sukauptų muziejinių vertybių apskaitą;
1.4. vykdo sukauptų muziejinių vertybių konservavimą ir restauravimą Kilnojamųjų kultūros vertybių apsaugos įstatymo nustatyta tvarka;
1.5. vykdo sukauptų muziejinių vertybių skaitmeninimą;
1.6. vykdo muziejinės komunikacijos veiklas;
1.7. įgyvendina muziejinės edukacijos veiklas, sudarančias sąlygas formaliajam ir neformaliajam švietimui;
1.8. įgyvendina asmenims su negalia skirtas veiklas ir prie visuomenės psichosocialinės ir dvasinės gerovės kūrimo prisidedančias veiklas;
1.9. savarankiškai ar bendradarbiaudami su mokslo ir studijų institucijomis, mokslinių tyrimų įstaigomis ar mokslininkais vykdo muziejaus rinkinių mokslinius ir kitus tyrimus;
1.10. įgyvendina nacionalinius, tarptautinius, Europos Sąjungos struktūrinių fondų ir kitų bendradarbiavimo programų finansavimo projektus muziejų plėtros, kultūros, turizmo, visuomenės psichosocialinės ir dvasinės gerovės srityse;
1.11. dalyvauja Europos ir pasaulio muziejų tarptautinių tinklų veikloje, vykdo bendras veiklas su kitomis nacionalinėmis ir tarptautinėmis organizacijomis, veikiančiomis muziejų srityje;
1.12. teisės aktų nustatyta tvarka rengia ir tvirtina metinius veiklos planus;
1.13. rengia metines veiklos ataskaitas ir teikia jas Savivaldybės tarybai;
1.14. kultūros ministro nustatyta tvarka teikia statistinius duomenis apie Muziejaus veiklą Kultūros ministerijai;
1.15. vykdo Antano Baranausko ir Antano Žukausko-Vienuolio sodybos komplekso (unikalus komplekso kodas 38500), Jono Biliūno gimtosios sodybos (unikalus objekto kodas 10481), Bronės Buivydaitės memorialinio namo (unikalus objekto kodas 16972) ir Didžiulių šeimos muziejinės sodybos (unikalus komplekso kodas 10478), kaip unikalių kultūros paveldo objektų, priežiūrą;
1.16. atlieka kitas teisės aktuose nustatytas funkcijas.
[bookmark: n_0][bookmark: n_1]Muziejaus veikla iki 2023 m. spalio 26 d. buvo organizuojama vadovaujantis Muziejaus nuostatais, patvirtintais Anykščių rajono savivaldybės tarybos 2012 m. rugsėjo 27 d. sprendimu Nr. TS-301. Nauji Muziejaus nuostatai patvirtinti Anykščių rajono savivaldybės tarybos 2023 m. spalio 26 d. sprendimu Nr. 1-TS-298.
2. Muziejus dalį muziejinių vertybių eksponuoja šiose ekspozicijose:
- Antano Baranausko klėtelėje (A. Vienuolio g. 2, Anykščiai);
- Antano Vienuolio-Žukausko memorialiniame name-muziejuje (A. Vienuolio g. 2, Anykščiai);
- Jono Biliūno memorialinėje sodyboje (K. Trajecko g. 5, Niūronių k., Anykščių r.);
- Bronės Buivydaitės memorialiniame name-muziejuje (Vilniaus g. 21, Anykščiai);
- Liudvikos ir Stanislovo Didžiulių memorialiniame muziejuje (Griežionėlių k. 1, Anykščių r.);
- Arklio muziejuje (K. Trajecko g. 2, Muziejaus g. 4, 11, 12 ir 13, Niūronių k., Anykščių r.);
- Siauruko muziejuje (Stoties g. 4A ir 4B, Anykščiai);
- Šeimyniškėlių piliakalnio istoriniame komplekse (J. Biliūno g. 125, 127, 129 ir 133, Anykščiai);
- Muziejaus parodų salėje – Stanislovo Petraškos akmens tapybos ekspozicijoje (Muziejaus g. 6A).

[bookmark: _Toc282003739]II SKYRIUS. 
PERSONALO IR FINANSŲ VALDYMAS

[bookmark: n_2]3. Muziejaus veiklai vykdyti 2016 m. vasario 25 d. Anykščių rajono savivaldybės tarybos sprendimu Nr. 1-TS-42 „Dėl didžiausio leistino darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių skaičiaus A. Baranausko ir A. Vienuolio-Žukausko memorialiniame muziejuje tvirtinimo“ buvo patvirtinta 40 pareigybių. 2023 m. gruodžio 31 d. muziejuje dirbo 36 darbuotojai. Atsižvelgus į padidėjusį lankytojų srautą, gegužės–spalio mėnesiais dalyje ekspozicijų buvo ilginamas darbo laikas bei priimta daugiau darbuotojų pagal terminuotas sutartis.
4. 2023 m. Muziejuje buvo atleisti iš darbo 4 darbuotojai ir priimti 3 darbuotojai. Įvairioms Muziejaus funkcijoms vykdyti buvo priimta darbuotojų pagal terminuotas darbo sutartis, darbo užmokestis jiems buvo mokamas iš Muziejaus uždirbtų lėšų. 2023 m. pagal tokias sutartis buvo įdarbinti 7 asmenys. 
5. Muziejaus darbuotojams skatinti Lietuvos Respublikos Vyriausybės 2017 m. sausio 17 d. nutarime Nr. XIII-198, Valstybės ir savivaldybių įstaigų darbuotojų darbo apmokėjimo įstatyme bei Lietuvos Respublikos darbo kodekse numatyti būdai įstaigoje 2023 m. buvo taikomi.
6. Muziejaus darbuotojai nuolat skatinami dalyvauti respublikiniuose seminaruose, kursuose, nuotoliniuose mokymuose. Per ataskaitinius metus 9 Muziejaus darbuotojai kėlė kvalifikaciją, dalyvavo mokymuose muziejininkystės klausimais. Kvalifikacijos trukmės vidurkis 7 val. 
7. Įstaigai vadovaujančių darbuotojų ir kitų darbuotojų metinis atlyginimų vidurkis 2023 m.:
- vadovaujantys darbuotojai – 20 092,20 Eur
- įstaigoje dirbantys darbuotojai – 17 450,73 Eur.
8.  Per 2023 m. Muziejus gavo 329 559,16 Eur papildomų lėšų, kurių šaltiniai:
- Nacionalinės mokėjimų agentūros finansuoto projekto lėšos – 6 377,57 Eur;
- valstybės biudžeto lėšos (kultūros projektai) – 37 650,00 Eur;
- kitų šaltinių lėšos (pajamos už suteiktas paslaugas) – 284 408,00 Eur;
- kitų šaltinių lėšos (gauta parama) – 1 123,59 Eur.
Pritrauktos lėšos sudarė 37,7 proc. (2022 m. – 40,4 proc.) nuo Muziejaus biudžeto asignavimų, kurie 2023 m. sudarė iš viso 875 259,16 Eur. 
Likusias Muziejaus biudžeto lėšas – 545 700,00 Eur – skyrė Steigėjas.

III SKYRIUS. 
TURTO VALDYMAS

9. Įstaigos nekilnojamasis turtas, valdomas patikėjimo teise ar panaudos pagrindais:
	Eil. Nr.
	Turtas/Vieta
	Unikalus Nr.
	Plotas

	ŽEMĖS SKLYPAI

	9.1.
	Žemės sklypas
J. Biliūno g. 133, Anykščiai
	3403-0004-0020
	0,0660 ha

	9.2.
	Žemės sklypas 
J. Biliūno g. 129, Anykščiai
	3403-0004-0019
	0,0666 ha

	9.3.
	Žemės sklypas
J. Biliūno g. 125, Anykščiai
	3403-0004-0017
	0,1094 ha

	9.4.
	Žemės sklypas
Stoties g. 4A, Anykščiai
	3403-0008-0034
	0,1479 ha

	9.5.
	Žemės sklypas
Muziejaus g. 12, Niūronių k., Anykščių sen., Anykščių r. sav.
	4400-1142-7442
	0,4462 ha

	9.6.
	Žemės sklypas
A. Vienuolio g. 2, Anykščiai
	4400-2501-7947
	0,6025 ha

	9.7.
	Žemės sklypas
Muziejaus g. 6A, Anykščiai
	4400-2501-7347
	0,1287 ha

	9.8.
	Žemės sklypas
Muziejaus g. 11, Niūronių k., Anykščių sen., Anykščių r. sav.
	3426-0004-0240
	1,1710 ha

	9.9.
	Žemės sklypas
Muziejaus g. 4, Niūronių k., Anykščių sen., Anykščių r. sav.
	3426-0004-0246
	0,1130 ha

	9.10.
	Žemės sklypas
Muziejaus g. 13, Niūronių k., Anykščių sen., Anykščių r. sav.
	3426-0004-0241
	0,4640 ha

	9.11.
	Žemės sklypas
K. Trajecko g. 5, Niūronių k., Anykščių sen., Anykščių r. sav.
	4400-1997-2826
	0,7730 ha

	9.12.
	Žemės sklypas
Griežionėlių k. 1, Andrioniškio sen., Anykščių r.
	4400-1990-9410
	0,3631 ha

	9.13.
	Žemės sklypas
Griežionėlių k. 1., Andrioniškio sen., Anykščių r.
	4400-1990-9510
	0,0378 ha

	9.14.
	Žemės sklypas
Vilniaus g. 21, Anykščiai
	4400-0434-8538
	0,1473 ha

	PASTATAI IR KITI STATINIAI

	9.15.
	Pastatas – Muziejus
Kiti inžineriniai statiniai – Privažiavimas
Kiti inžineriniai statiniai – Aikštelė
Kiti inžineriniai statiniai – Atraminė sienutė S1
Kiti inžineriniai statiniai – Atraminė sienutė S2
Kiti inžineriniai statiniai – Atraminė sienutė S3
Kiti inžineriniai statiniai – Takas
Kiti inžineriniai statiniai – Tvora
Muziejaus g. 6A, Anykščiai
	3498-6002-0019
4400-5790-9748
4400-5790-9750
4400-5790-9761
4400-5790-9772
4400-5790-9783
4400-5790-9718
4400-5790-9729
	517,3 kv. m
100,91 kv. m
55,15 kv. m



188,64 kv. m

	9.16.
	Pastatas – Apžvalgos bokštas
Kiti inžineriniai statiniai – Stoginė (gynybinės sienos imitacija)
Kiti inžineriniai statiniai – Tvora
J. Biliūno g. 125, Anykščiai
	4400-4112-4589
4400-4112-4596

4400-4112-4578
	28,63 kv. m
35,35 kv. m

	9.17.
	Kiti inžineriniai statiniai  – Stoginė (gynybinės sienos imitacija)
Kiti inžineriniai statiniai  – Tvora
J. Biliūno g. 127, Anykščiai
	4400-4054-3671

4400-4054-3660
	41,35 kv. m

	9.18.
	Kiti inžineriniai statiniai – Stoginė (gynybinės sienos imitacija)
Kiti inžineriniai statiniai  – Tvora
Pastatas – Sodo pastatas
J. Biliūno g. 129, Anykščiai
	4400-4742-4797

4400-4054-3693
3498-6024-9010
	24,52 kv. m


25,36 kv. m

	9.19.
	Kiti inžineriniai statiniai – Stoginė (gynybinės sienos imitacija)
Kiti inžineriniai statiniai  – Tvora
Pastatas – Apžvalgos bokštas
Pastatas – Sodo pastatas
J. Biliūno g. 133, Anykščiai
	4400-4446-8688

4400-4742-9832
4400-0351-9886
3498-5023-4012

	17,23 kv. m


29,88 kv. m
20,35 kv. m

	9.20.
	Pastatas – Sandėlis
Stoties g. 4A, Anykščiai
	3494-8001-6033
	885,14 kv. m

	9.21.
	Pastatas – Siaurojo geležinkelio istorijos ekspozicijos pastatas
Stoties g. 4B, Anykščiai
	4400-0061-5110
	689,57 kv. m

	9.22.
	Bronės Buivydaitės memorialinio muziejaus pastatai
Pastatas – Muziejus
Pastatas – Ūkio pastatas
Kiti inžineriniai statiniai – Kiemo statiniai
Vilniaus g. 21, Anykščiai
	
3494-0004-2019
3494-0004-2026
3494-0004-2030
	
74,98 kv. m
24,00 kv. m

	9.23.
	Liudvikos ir Stanislovo Didžiulių sodybos pastatai
Pastatas – Muziejus
Pastatas – Klėtis
Pastatas – Ūkinis pastatas
Kiti inžineriniai statiniai – Kiemo statiniai (šulinys, varteliai, vartai, tvora, tualetas)
Griežionėlių k. 1, Andrioniškio sen., Anykščių r. sav.
	
3482-0000-1015
3482-0000-1026
3482-0000-1037
3482-0000-1048
	
157,29 kv. m
58,00 kv. m
62,00 kv. m

	9.24.
	Rašytojo Jono Biliūno memorialinio muziejaus pastatai
Pastatas – Muziejus
Pastatas – Ūkinis pastatas
Pastatas – Kiemo rūsys
Kiti inžineriniai statiniai – Kiemo statiniai (šulinys, tvora)
K. Trajecko g. 5, Niūronių k., Anykščių sen., Anykščių r. sav.
	
3494-0110-8018
3494-0110-8029
3494-0110-8038
3494-0110-8040
	
90,34 kv. m
77,00 kv. m
16,00 kv. m

	9.25.
	A. Vienuolio-Žukausko memorialinio muziejaus pastatai
Pastatas – Muziejus
Pastatas – Muziejus
Kiti inžineriniai statiniai – Kiemo statiniai (tvora, šulinys, takai)
A. Vienuolio g. 2, Anykščiai
	
3492-6000-2010
3492-6000-2020
3492-6000-2031
	
216,14 kv. m
59,70 kv. m


	9.26.
	Pastatas – Muziejus
Pastatas – Maniežas
Pastatas – Arklio muziejus
Pastatas – Kioskas
Pastatas – Kalvė
Kiti inžineriniai statiniai – Kiemo statiniai (aikštelė)
Kiti inžineriniai statiniai – Kiemo statiniai (pėsčiųjų takai)
Kiti inžineriniai statiniai – Automobilių stovėjimo aikštelė
K. Trajecko g. 2, Niūronių k., Anykščių sen., Anykščių r. sav.
	3494-0097-0016
3494-0097-0027
3494-0097-0038
3494-0097-0049
3494-0097-0062
3494-0097-0070
4400-2283-3496
4400-3001-4876
	295,85 kv. m
63,00 kv. m
349,00 kv. m
32,32 kv. m
34,96 kv. m

321 kv. m
1872 kv. m

	9.27.
	Aukštaitiška sodyba Nr. 1
Pastatas – Muziejus
Pastatas – Muziejus - daržinė
Pastatas – Muziejus – pirtis
Pastatas – Muziejus – svirnas
Kiti inžineriniai statiniai – Kiemo statiniai (tvora, lauko tualetas)
Muziejaus g. 13, Niūronių k., Anykščių sen., Anykščių r. sav. 
	
3494-0097-1013
3494-0097-1024
3494-0097-1035
3494-0097-1046
3494-0097-1068
	
89,76 kv. m
211,00 kv. m
17,00 kv. m
18,00 kv. m

	9.28.
	Pastatas – Kontora su kultūros namais
Muziejaus g. 4, Niūronių k., Anykščių sen., Anykščių r. sav.
	3496-6008-0011
	396,00 kv. m

	9.29.
	Aukštaitiška sodyba Nr. 2
Pastatas – Gyvenamasis namas kaimo turizmo reikmėms
Pastatas – Klėtis
Pastatas – Tvartas
Pastatas – Klojimas
Pastatas – Muziejus – klėtis
Muziejaus g. 11, Niūronių k., Anykščių sen., Anykščių r. sav.
	
4400-0730-9899
4400-1760-1286
4400-1760-1302
4400-1760-1313
3494-0097-1057
	
92,59 kv. m
101,66 kv. m
170,74 kv. m
88,27 kv. m
60,00 kv. m

	9.30.
	Pastatas – Klojimas
Muziejaus g. 12, Niūronių k., Anykščių sen., Anykščių r. sav.
	4400-0415-5936
	363,00 kv. m



10.1 Faktinių Muziejaus nekilnojamojo turto, valdomo patikėjimo teise ar panaudos pagrindais, arba išnuomoto turto ploto ūkinę priežiūrą užtikrinančių paslaugų kaina per metus – 18 003,82 Eur. 
10.2. Įstaiga per 2023 m. nebuvo išnuomojusi ar kitaip perdavusi nekilnojamojo turto, už kurį būtų gautas užmokestis.
11. 2023 m. rugpjūčio 4 d. Muziejus perėmė valdyti patikėjimo teise nekilnojamojo turto (kiemo inžinerinių įrenginių), naujai sukurto rekonstruojant administracinį pastatą ir fondų saugyklą Muziejaus g. 6A, už 43 106,72 Eur.
12. Per 2023 metus Savivaldybės administracijos padalinių pateiktų rekomendacijų ar reikalavimų Muziejus nebuvo gavęs. 

IV SKYRIUS. 
DOKUMENTŲ VALDYMAS

13. Muziejaus veikla organizuojama vadovaujantis Muziejaus nuostatais, Muziejų įstatymu bei kitais biudžetinės įstaigos veiklą reglamentuojančiais teisės aktais. Muziejaus direktorius rengia paslaugų teikimo, ūkinės ir finansinės veiklos įsakymus, sutartis, darbuotojų pareiginius nuostatus bei kitus dokumentus. Muziejuje yra patvirtintas įstaigos dokumentacijos planas, susidedantis iš šių dalių:
- Personalo valdymo dokumentai;
- Dokumentų valdymo ir naudojimo dokumentai;
- Finansinio ir kito turto valdymo dokumentai;
- Saugos ir sveikatos darbe, gaisrinės ir civilinės saugos dokumentai.
14. Per 2023 m. Muziejuje buvo tvarkomi dokumentai:
14.1. Muziejaus direktorius išleido 279 direktoriaus įsakymus, iš jų 59 – įstaigos veiklos klausimais, 74 – personalo klausimais, 144 – dėl atostogų suteikimo, 2 – dėl komandiruočių. 
14.2. Per metus išsiųsti 143 raštai, gauti 83 Muziejui adresuoti dokumentai, iš jų per dokumentų valdymo sistemą KONTORA išsiųsta 80, gauta 18 dokumentų. 
14.3. Buvo pasirašytos 69 sutartys (iš jų 53 sutartys gautos iš partnerių): 8 – pirkimo-pardavimo, 39 – paslaugų, 4 – panaudos, 3 – nuomos, 3 – bendradarbiavimo, 10 – eksponatų perdavimo-priėmimo, 1 kolektyvinė ir 1 jungtinės veiklos pratęsimo.
15. Muziejuje saugiu elektroniniu parašu buvo pasirašyta 112 elektroninių dokumentų.

V SKYRIUS. 
VIEŠŲJŲ PIRKIMŲ VALDYMAS

16. Muziejus 2023 m. vykdė 469 viešuosius prekių, paslaugų ir darbų pirkimus už 125 449,25 Eur. Iš to skaičiaus 26 pirkimai už 80 961,52 Eur buvo vykdomi pagal sutartis, sudarytas raštu: įstaiga 6 kartu pirko prekių už 23 669,19 Eur, 19 kartų pirko paslaugų už 54 630,33 Eur ir sudarė vieną darbų pirkimo sutartį už 2 662,00 Eur. Kiti 443 smulkūs pirkimai už 44 487,73 Eur buvo vykdomi pagal žodines sutartis ir sąskaitas.
Lyginant su 2022 m., Muziejaus vykdytų pirkimų skaičius ir finansinė apimtis tik  nežymiai išaugo, tai labiausiai lėmė vien tik išaugusios prekių ir paslaugų kainos.
17. Per praėjusius biudžetinius metus Muziejus neturėjo pirkimų informacinėmis priemonėmis (CPO), tęsdamas keleriems metams sutarytas sutartis. 2022-aisiais metais buvo vykdyti 5 tokie pirkimai.
18. Visi 2023-ųjų metų Muziejaus viešieji pirkimai buvo vykdomi pagal sutartis, sudarytas žodžiu arba raštu. Per 2023 m. buvo viešai paskelbtos žinios apie 469 sutartis su fiziniais ir juridiniais asmenimis (pirkimų suma 125 449,25 Eur). 

VI SKYRIUS. 
INFORMACINIŲ TECHNOLOGIJŲ IR VIDAUS ADMINISTRAVIMO INFORMACINIŲ SISTEMŲ VALDYMAS

19. 2023 m. naujų kompiuterinių darbo vietų Muziejuje nebuvo įrengta, palaipsniui atnaujinama tik nusidėvėjusi esamų vietų įranga.
20. Muziejus per 2023 m. patyrė 1 280,42 Eur faktinių kompiuterių, informacinių sistemų  įsigijimo  išlaidų.
21. Muziejus 2023 m. kompiuteriams, informacinėms sistemoms tvarkyti ir prižiūrėti išleido 2 613,39 Eur.

VII SKYRIUS. 
PROGRAMŲ IR PROJEKTŲ VALDYMAS

22. 2023 m. Muziejus įgyvendino suplanuotas temines viešųjų kultūros renginių programas, organizuodamas įvairius literatūrinius, istorinius ir meninius renginius: tęsė kamerinės muzikos popiečių ir vakarų ciklą „Muzikiniai pašnekesiai prie Šventosios“, primenantį Jono ir Onos Karvelių namų (Tilto g. 2, Anykščiai) muzikines tradicijas, plėtojo Gyvojo kaimo vasaros savaitgalių programą Arklio muziejuje Niūronyse, parengė Miesto šventės „Kurortinis romanas Anykščiuose“ Muziejaus veiklų programą, organizavo kovojančios Ukrainos ir ukrainiečių karo pabėgėlių bendruomenės kultūrinio palaikymo priemonių ciklą, dalyvavo kituose Anykščių rajono kultūriniuose renginiuose.
23. Kaip ir kiekvienais metais, Muziejus daugiausiai dėmesio skyrė lankytojams priimti, ekskursijoms bei edukacinėms programoms, viešiesiems kultūros renginiams organizuoti. 2023 m. Muziejaus ekspozicijas aplankė 68,6 tūkst. lankytojų, absoliuti dauguma jų buvo ekskursijų po Muziejaus ekspozicijas dalyviai. Populiariausius Arklio muziejų aplankė 26,9 tūkst. lankytojų, Siauruko muziejų – 20,5 tūkst. lankytojų, Šeimyniškėlių piliakalnio istorinį kompleksą – 10,5 tūkst. lankytojų, kiti 10,7 tūkst. pasklido po literatūrines ekspozicijas. Kitose Anykščių krašto erdvėse vykusiuose Muziejaus renginiuose (istoriniuose Jono ir Onos Karvelių namuose, Šventosios krantinėje Ažupiečiuose, A. Baranausko aikštės kurortinio brodo teritorijoje ir kitur) susibūrė apie 4 tūkst. žiūrovų.
24. Dalyvaudamas Lietuvos bendrojo lavinimo mokyklų Kultūros paso sistemoje, Muziejus 2023 m. teikė paslaugas šios sistemos vartotojams pagal 42 akredituotas edukacines programas Muziejaus ekspozicijose ar nuotoliniu būdu. Visos Muziejaus edukacinės programos yra akredituotos maksimaliam 3 metų laikotarpiui, kasmet palaipsniui atnaujinamas jų asortimentas, atsižvelgiant į paslaugų vartotojų poreikius bei Kultūros paso sistemos reikalavimus. 
Per 2023 m. Muziejaus Kultūros paso programomis pasinaudojo 297 Lietuvos moksleivių grupės, Muziejaus ekspozicijose pažinimo veikla užsiėmė 6 587 mokiniai, dauguma paslaugų buvo suteikta gegužės, birželio ir spalio mėnesiais – aktyviausiu moksleivių kelionių po Lietuvą sezonu. Už šias paslaugas Muziejus gavo 28 860 Eur pajamų – kone trečdaliu mažiau, nei ankstesniais metais, kai Kultūros paso programos buvo itin populiarios.
25. 2023 m. Muziejus toliau saugojo, gausino, tyrinėjo ir viešino savo muziejinių vertybių fondus. 2023 m. gruodžio 31 d. Muziejaus fonduose buvo saugomi 53 149 pagrindinio ir pagalbinio fondų eksponatai. Per 2023 m. fondus papildė ir buvo suinventorinta 4 117 naujų muziejinių vertybių. Muziejuje buvo tęsiama eksponatų skaitmeninimo programa: tikslinami ir plečiami kompiuteriniai eksponatų sąrašai, visi eksponatai įvertinti pagal nustatytą metodiką, eksponatai skenuojami ir / ar fotografuojami, jų atvaizdai viešai publikuojami Lietuvos integralioje muziejų informacinėje sistemoje (LIMIS) ir VEPIS portale www.epaveldas.lt. Per 2023 m. į viešąsias prieigas buvo pateikti 789 eksponatai ir informacija apie juos.
Iki 2023 m. pabaigos viešosiose prieigose iš viso jau pateiktas 15 591 Muziejaus eksponatas, tai sudaro 29,3 proc. viso eksponatų fondo. 
26. Vykdant Lietuvos Respublikos kultūros ministro įsakymą, pagal nustatytą tvarką muziejinės vertybės (eksponatai) buvo vertinami tikrąja verte. 2023 m. buvo įvertinti tik naujai gauti 4 006 eksponatai.
27. Tyrinėdamas ir populiarindamas savo fondus bei rinkinius, 2023 m. Muziejus:
27.1. vykdė tęstinių tyrimų programą, rengdamas rašytojo Antano Žukausko-Vienuolio epistolinio palikimo šaltinių publikaciją;
27.2. sistemino ir tyrinėjo Onos Zabielaitės-Karvelienės epistolinio palikimo dokumentus, saugomus įvairiose atminties institucijose, rengdamas išsamų biografinį Karvelių šeimos bendravimo pristatymą;
27.3. tyrinėjo, tikslindamas pirminę informaciją, iš Ukrainos Radomyšlio pilies gautą sakralinio meno vertybių rinkinį, rengdamas parodų anotacijas ir kitus pristatymus.
28. Muziejus tęsė nuo 2011 m. pradėtus Anykščių krašto genealoginius tyrimus, kaupdamas genealoginę informaciją ir teikdamas ją Muziejaus lankytojams, skatindamas domėtis savo kilmės istorija, taip ugdydamas nacionalinio pasididžiavimo patriotinius jausmus. Iki 2023 m. pabaigos Muziejaus sudaromuose genealoginių žinių skaitmeniniuose rinkiniuose buvo sukaupta 186 tūkst. įrašų apie Anykščių krašto žmonių gimimą, santuokas ir mirtis XVIII–XX a. Geriausiai ištirtos Anykščių, Andrioniškio, Debeikių, Troškūnų ir Dabužių parapijos, tyrimai plėtojami Traupio, Svėdasų ir Kurklių parapijose.
Muziejaus sukaupta genealoginė informacija leido patikslinti daugybę faktų apie žymiųjų anykštėnų kilmę, gimines, biografines linijas, padeda plėsti ir tikslinti žinias apie saugomus eksponatus.  
29. 2023 m. Muziejus tęsė 2017 m. pradėtą misiją, skirtą Lietuvos Respublikos gimimo ir pirmųjų kovų už Nepriklausomybę 100-mečiui. Ja siekiama prisiminti ir įamžinti visus anykštėnus – Lietuvos nepriklausomybės kovų savanorius, sukaupiant apie juos žinias ir taip atskleidžiant tą garbę, kokią visai savo giminei bei gimtajam kraštui pelnė daugiau kaip 420 anykštėnų savanorių. Remdamasis sukauptais genealoginiais rinkiniais, Muziejus toliau rinko ir tikslino žinias apie savanorius, bendravo su savanorių palikuoniais. Muziejaus interneto svetainėje sukurtame šiai misijai skirtame „Anykščių krašto savanorių“ puslapyje skelbiamos 420 savanorių biografijų toliau atnaujinamos, apauginamos vis naujais faktais, kurie atveda savanorių šeimas ir jų gimines iki šių dienų. 
30. Antrus metus tęsiantis Rusijos pradėtam karui prieš Ukrainą, Muziejus įgyvendino vis daugiau ir naujų kultūrinių sumanymų, skirtų Ukrainos patriotinei dvasiai populiarinti Lietuvoje, Ukrainos karo pabėgėliams, įsikūrusiems Anykščių krašte ir visoje Lietuvoje, remti. 
Muziejus palaikė ryšį su Ukrainos rašytojais, rezidavusiais Anykščiuose pagal ankstesnių metų rezidencijų programas, surengė dar dvi vienos rašytojos Katerynos Jehoruškinos rezidencijos programas, pagal sutartį su Radomyšlio pilies kompleksu priėmė, saugo ir organizuoja ekspozicines keliones dviem sakralinio meno eksponatų rinkiniams (iš viso 72 vnt.), organizavo viešuosius renginius ukrainiečių bendruomenei Kalėdų, Velykų, Vyšyvankos dienos, Medaus šventės, Ukrainos nepriklausomybės dienos, Šv. Mikalojaus dienos ir Kalėdų pagal atnaujintą kalendorių progomis. Muziejus buvo organizacinis partneris, rugpjūčio 21–22 dienomis Anykščių krašte surengus ІI tarptautinę mokslinę-praktinę konferenciją „Ukraina ir Lietuva: istorijos, kalbos, kultūros ir turizmo paralelės“.
Muziejaus inicijuotos Ukrainos sakralinio meno vertybių parodos 2023 m. buvo surengtos 10-yje Lietuvos atminties institucijų: Ukmergės, Mažeikių, Kėdainių, Alytaus, Prienų, Žemaičių dailės (Plungė), Lazdijų ir Zanavykų (Šakių r.) muziejuose, Vilniaus miesto medinės architektūros ir Markučių dvaro muziejuose.
31. Įgyvendindamas Lietuvos kultūros tarybos ir Anykščių rajono savivaldybės iš dalies finansuotus projektus, Muziejus vykdė kultūrinių veiklų programas:
31.1. 2023 m. buvo įgyvendinta literatūros ir muzikos sąsajų populiarinimo programa „Parašyta dainuoti: vokalinės literatūros pėdsakais“. Buvo surengtas 12 kamerinės vokalinės muzikos koncertų ciklas „Muzikiniai pašnekesiai prie Šventosios“, anykštėnams ir miesto svečiams koncertavo žymiausi šalies vokalistai Judita Leitaitė, Jovita Vaškevičiūtė, Liudas Mikalauskas, Egidijus Bavikinas ir kiti, jiems akompanavo pianistės Beata Andriuškevičienė, dr. Paulė Gudinaitė, Rūta Blaškytė ir kt. Literatūrą ir muziką vienijantys renginiai aprėpė ir Rašytojų kalnelį, čia buvo surengtos dvi popietės su talentingais kūrėjais ir atlikėjais Giedriumi Alkausku, Domantu Razausku ir Rimvydu Stankevičiumi.
31.2. 2023 m. Muziejaus Etninės kultūros skyriuje (Arklio muziejuje) įgyvendinus projektą „Kaimo transporto ekspozicijos atnaujinimas“, buvo iš esmės pertvarkyta pirmoji ir seniausia, nuo 1978 m. veikusi kaimo transporto ekspozicija, natūrinių eksponatų formatas papildytas moderniomis pojūčių priemonėmis.
31.3. 2023 m. įgyvendinus projektą „Anykščių istorija prabyla: archeologinių eksponatų konservavimas“, buvo konservuotos 85 metalinės muziejinės vertybės – vertingi numizmatikos rinkinio bei kiti archeologiniai radiniai, surengta šių vertybių paroda.
32. 2023 m. buvo pradėti nauji ar tęsiami šie Muziejaus partnerystės projektai: 
32.1. 2019-04-10 partnerystės sutartis su Lietuvos istorinių transporto priemonių išsaugojimo asociacija „RETROMOBILE“, kuriant ir eksploatuojant istorinių transporto priemonių ekspoziciją Siauruko muziejuje (sutartis tęsiama neterminuotai).
32.2. 2019-08-13 bendradarbiavimo sutartis su viešąja įstaiga „Aukštaitijos siaurasis geležinkelis“, plėtojant Siauruko muziejaus ekspozicijas (sutartis tęsiama neterminuotai).
32.3. 2020-12-04 bendradarbiavimo sutartis su Lietuvos vyriausiojo archyvaro tarnyba dėl Muziejuje saugomų bažnyčių metrikų knygų skaitmeninių kopijų naudojimo (sutartis tęsiama neterminuotai).
32.4. 2022-03-10 paramos sutartis su Nacionaline mokėjimų agentūra prie Lietuvos Respublikos žemės ūkio ministerijos dėl projekto „Tradicinių amatų centro plėtra Anykščių rajone Niūronių kaime“ įgyvendinimo (30 tūkst. 315 Eur paramos projektas įgyvendintas iki 2023 m. liepos 31 d.).
32.5. 2022-05-25 bendradarbiavimo sutartis su Maironio lietuvių literatūros muziejumi, plėtojant bendras kultūrines veiklas (sutartis galioja iki 2027 m. gruodžio 31 d.).
32.6. 2022-09-16 Anykščių socialinio ir bendruomeninio verslo bei paslaugų klasterio jungtinės veiklos sutartis, įteisinusi Muziejaus narystę šiame klasteryje (galiojo visus 2023 m.).
32.7. 2023-12-06 bendradarbiavimo sutartis su Vytauto Didžiojo universitetu (galioja neterminuotai).
32.8. Tęstinė partnerystė su Lietuvos rašytojų sąjunga, organizuojant Lietuvos rašytojų sąjungos narių kūrybines rezidencijas (2023 m. rezidentų nesulaukta) ir kūrybos vakarus Anykščiuose.
33. Vykdydamas kultūros paveldo populiarinimo veiklas, 2023-aisiais metais Muziejus organizavo šiuos viešuosius kultūros renginius:
33.1. Sausio 8 d. – parodos „Jų akys žvelgia į sąžinę: ikonos iš Ukrainos Radomyšlio pilies kolekcijos“ atidarymas Muziejaus salėje, Kalėdų šventė ukrainiečių stačiatikių bendruomenei.
33.2. Sausio 23 d. – informacinė kelionė muziejininkės ir literatės Onos Sedelskytės gyvenimo takais Čekonyse, minint jos 100-metį.
33.3. Sausio 28 d. – kamerinės muzikos vakaras „Kaip sieloj muziką išsaugot“ iš ciklo „Muzikiniai pašnekesiai prie Šventosios“ Jono ir Onos Karvelių namuose, dalyvavo solistė Judita Leitaitė (mecosopranas), smuikininkė Paulina Daukšytė ir pianistas Jurijus Suchanovas.
33.4. Vasario 2 d. – inžinieriaus Pranciškaus Markūno 150-mečio minėjimas su Andrioniškio bendruomene Andrioniškio bibliotekoje.
33.5. Vasario 16 d. – kamerinės muzikos popietė Valstybės gimtadienio proga iš ciklo „Muzikiniai pašnekesiai prie Šventosios“ Jono ir Onos Karvelių namuose, dalyvavo Lietuvos nacionalinio operos ir baleto teatro solistas Mindaugas Jankauskas ir pianistė Rūta Blaškytė.
33.6. Vasario 23–26 d. – Muziejaus veiklos Anykščių stende Vilniaus tarptautinėje knygų mugėje LITEXPO pramogų centre Vilniuje.
33.7. Kovo 24 d. – kamerinės muzikos popietė „Pavasario nakties muzika“ iš ciklo „Muzikiniai pašnekesiai prie Šventosios“ Jono ir Onos Karvelių namuose, dalyvavo Kauno valstybinio muzikinio teatro solistas Mindaugas Zimkus (tenoras), akompanuoja pianistė dr. Paulė Gudinaitė.
33.8. Balandžio 16 d. – Šv. Velykų šventė ukrainiečiams stačiatikiams Muziejaus salėje.
33.9. Balandžio 17 d. – Vytauto Didžiojo universiteto teatro pojūčių spektaklis „Anykščių šilelio takais“ Muziejaus salėje.
33.10. Balandžio 29 d. – kamerinės muzikos koncertas „Kalbėkime apie meilę“ iš ciklo „Muzikiniai pašnekesiai prie Šventosios“ Jono ir Onos Karvelių namuose, dalyvavo Kauno valstybinio muzikinio teatro solistai Živilė ir Jonas Lamauskai, akompanavo pianistė Rūta Blaškytė.
33.11. Gegužės 13 d. – paskutiniojo partizaniškojo pavasario 70-mečio atminties renginiai: pagarbos žodis prie paminklo Antanui Slučkai-Šarūnui Andrioniškyje, popietė Arklio muziejaus Striukų sodyboje Niūronyse (partizanų kovų Anykščių krašte apžvalga ir prisiminimų srautas, patriotinės dainos, partizaniškieji pietūs, partizanų slėptuvės ieškojimas).
33.12. Gegužės 17 d. – meistrystės diena „Karpytas „MEISTRELIS“ B. Buivydaitės sodyboje-muziejuje, dalyvavo karpytoja Odeta Bražėnienė, medinių žaislų kūrėjas Vytautas Šemelis, piešimo ant akmenukų meistrė Regina Sasnauskaitė, verpimo rateliu verpė ir vilnos darbus rodė Asta Medinienė, šventėje dainavo Troškūnų Kazio Inčiūros gimnazijos moksleivių folklorinis ansamblis „Malmažėlė“ su vadove mokytoja Meile Giraitiene, edukacijose dalyvavo Anykščių mokyklų moksleiviai.
33.13. Gegužės 20 d. – Tarptautinė Vyšyvankos diena Arklio muziejuje Niūronyse, pažintinė-edukacinė programa „Vyšyvanka – ukrainiečių dvasios šarvas“.
33.14. Gegužės 27 d. – lietuviškos estrados programa „Tu ateik į pasimatymą“ iš ciklo „Muzikiniai pašnekesiai prie Šventosios“ Jono ir Onos Karvelių sodyboje, dainavo Kauno valstybinio muzikinio teatro solistai Marija Arutiunova ir Raimondas Baranauskas, akompanavo pianistė Rūta Blaškytė. 
33.15. Birželio 2–16 d. – Ukrainos rašytojos Katerynos Jehoruškinos literatūrinė rezidencija Anykščiuose.
33.16. Birželio 3 d. – respublikinė tradicinės kultūros ir žirgo šventė „Bėk bėk, žirgeli!“ Arklio muziejuje Niūronyse, organizuota kartu su kitais kultūrinių veiklų partneriais.
33.17. Birželio 11 d. – literatūrinės Antaninės prie Antano Baranausko klėtelės, Antano Vienuolio laiko sąskambiai: rašytojas ir režisierė Kazimiera Kymantaitė. Režisierės anūko aktoriaus Andriaus Bialobžeskio literatūrinė kompozicija ir nacionalinės kultūros ir meno premijos laureatės Giedrės Žickytės dokumentinio filmo „Iš dangaus“ (2004 m.) apie Antaną Baranauską peržiūra.
33.18. Birželio 14 d. – tremčių atminties iškilmės Siauruko muziejuje: minėjimas Anykščių geležinkelio stotyje (tremtinių pagerbimo ceremonija, žvakutės ir gėlės ant bėgių, visuotinė tylos minutė), kartų susitikimas Siauruko muziejaus salėje. Dalyvavo Anykščių rajono politinių kalinių ir tremtinių bendruomenė, Antano Vienuolio progimnazijos 3B klasės moksleiviai ir ukulėlių būrelis (vadovė mokytoja Vilė Mikučionytė), Troškūnų Kazio Inčiūros gimnazijos folkloro ansamblis „Malmažėlė“ (vadovė mokytoja Meilė Giraitienė), Antano Baranausko pagrindinės mokyklos mokiniai – meninės kompozicijos „Laisvės paukščiai“ kūrėjai (vadovė mokytoja Daiva Tručinskienė).
33.19. Birželio 17 d. – koncertas „Vien tik Meilė“ iš ciklo „Muzikiniai pašnekesiai prie Šventosios“ Jono ir Onos Karvelių sodyboje, dainavo Kauno valstybinio muzikinio teatro solistai Kristina Siurbytė ir Žanas Voronovas, akompanavo pianistė Beata Andriuškevičienė.
33.20. Birželio 23 d. – Joninių šviesa ir apeigos rašytojo Jono Biliūno gimtinėje Niūronyse, dalyvavo Rimos Garsonienės suburti Utenos muzikantai ir amatininkė vainikų pynėja Aurelija Aleksejūnienė.
33.21. Liepos 1 d. – tautinio pakilimo muzikavimo tradicijų popietė Arklio muziejuje Niūronyse, dalyvavo Utenos liaudies instrumentų ansamblis „UT“ (vadovė Loreta Liaugaudė).
33.22. Liepos 15 d. – edukacinė programa „Dirbiniai iš šieno“ su amatininke Aldona Aleksejūniene Arklio muziejuje Niūronyse.
33.23. Liepos 21–23 d. – Muziejaus veiklų programa Anykščių šventėje „Kurortinis romanas“: 
-	Mokytojo poligloto ir fotografo Jono Juknevičiaus (1923–2002) 100-osioms gimimo metinėms skirta lauko paroda „Anykščiai, kur gražu ir įdomu…“ Vyskupo skvere šalia Kalbų alėjos.
-	Lietuvos teatro, muzikos ir kino muziejaus keliaujančioji paroda „Kino teatras – slėptuvė nuo gyvenimo“ (1939–1944) A. Baranausko aikštėje.
-	Liepos 21 d. – vakaro koncertas prie Šventosios „Dviese gondoloje“ su solistais Liudu Mikalausku ir Egidijumi Bavikinu (koncertmeisterė Beata Andriuškevičienė) Šventosios pakrantėje prie Karvelių sodybos.
-	Antano Baranausko aikštės kurortinio brodo pristatymas – jungtinė Muziejaus, Kultūros centro ir vietos verslo įmonių kultūrinė-pramoginė programa buvusios Bažnyčios gatvės teritorijoje.
-	Liepos 22 d. – muzikinė popietė damoms B. Buivydaitės sodybos sode, dainavo Vilija Mikštaitė (mecosopranas) ir Mindaugas Zimkus (tenoras), akompanavo pianistė dr. Paulė Gudinaitė.
-	Liepos 22 d. – Giedriaus Alkausko poemos „Šiauriniai reliktai“ giesmės ir Audriaus Alkausko dainos literatūros ir muzikos popietėje prie A. Baranausko klėtelės.
-	Liepos 22 d. – vienos dienos paroda „Antano Baranausko ir Stanislovo Didžiulio interesų paralelės: atspindžiai dokumentuose iš Vilniaus universiteto bibliotekos fondų”, pristatė Vilniaus universiteto bibliotekos Rankraščių skyriaus vadovė dr. Inga Liepaitė Antano Baranausko klėtelės gaubte.
33.24. Liepos 27–31 d. – dešimtasis Niūronių dailės pleneras:
-	Liepos 28 d. – Indrės Dirgėlaitės koncertas „Partizanų dainos“, pasisėdėjimas ir dainos partizanų bunkeryje.
-	Liepos 29 d. – akvarelės kūrybinės dirbtuvės su tapytoja Deimantė Petkevičiūtė; prof. dr. Stanislavo Mostauskio paskaita „Kitų krantų pažadas arba ką jungia tiltai” (Apie M. K. Čiurlionį); filmo „Poetas” peržiūra ir susitikimas su autoriais bei aktoriais. 
- 	Liepos 29 d. –  plenero koncertas: lietuvių liaudies dainos, Gabija Sodaitytė (vokalas, gitara); klasikinės muzikos trio; Jurgita Mickaitė (fleita) ir Alma Petrauskaitė (akordeonas), Aistė Norbutaitė (akordeonas); Promočių giesmės – naktinės sutartinės.
-	Liepos 30 d. – kūrybinės lino raižinio dirbtuvės „Niūronių architektūra“ su grafike Auste Kabašinskiene.
-	Liepos 31 d. – Plenero parodos pristatymas.
33.25. Rugpjūčio 13 d. – lietuvių ir ukrainiečių Medaus šventė Arklio muziejuje.
33.26. Rugpjūčio 18 d. – Ukrainos namų ikonų parodos „Žirgas – šventojo palydovas“ pristatymas ir dr. Olgos Bogomolec paskaita apie Ukrainos namų ikonas Arklio muziejuje Niūronyse.
33.27. Rugpjūčio 19 d. – poezijos ir muzikos valanda „Ant Rašytojų kalnelio“ – poetiniai monologai, dalyvavo dainų autorius ir atlikėjas Domantas Razauskas ir poetas, Nacionalinės kultūros ir meno premijos laureatas Rimvydas Stankevičius.
33.28. Rugpjūčio 20 d. – šventinis bardės dr. Olgos Bogomolec koncertas A. Vienuolio sodyboje-muziejuje, skirtas artėjančiai Rugpjūčio 24-ajai – Ukrainos Nepriklausomybės dienai, dalyvavo bandūrininkas Jaroslavas Džusis (Kijevas).
33.29. Rugsėjo 14 d. – projekto „Sodyba“ (A. Baranausko klėtelės gaubto ir infrastruktūros) idėjos pristatymas ir kūrybinės dirbtuvės Muziejaus parodų salėje.
33.30. Rugsėjo 16 d. – Linarovio diena su moterų ansambliu „Vengerinė“ iš Žiobiškio (vadovė Aušra Kežutienė) Arklio muziejuje Niūronyse.
33.31. Rugsėjo 23 d. – Turizmo nakties renginių programa Muziejuje:
-	Numizmatikos paroda „Vorutos pilies ir Anykščių karališkojo dvaro monetos“ iš Muziejaus fondų A. Baranausko klėtelės gaubte.
-	Pasivaikščiojimas Anykščių senamiesčio žydų atminties takais su meninių ženklų kūrėju skulptoriumi Romualdu Inčirausku ir muziejininku Tautvydu Kontrimavičiumi.
-	Vakaras „Onos Karvelienės bičiuliai pas Antaną Vienuolį“ iš ciklo „Muzikiniai pašnekesiai prie Šventosios“ – kamerinis koncertas „Meilė – muzikos galia“ Muziejaus salėje,  dainavo solistai Jovita Vaškevičiūtė (mecosopranas) ir Antanas Zakarauskas (tenoras), akompanavo koncertmeisteris Linas Dužinskas.
-	Pramoginės kelionės po vakarinius Anykščius asociacijos „Retromobile“ istoriniu autobusu „Ikarus“ ir ekologiškuoju „Jaros turo“ elektrobusu.
-	Vakaro rakursai į literatūrines įdomybes Rašytojų kalnelyje – literatūrinių pramogų programa A. Vienuolio memorialiniame name-muziejuje.
33.32. Lapkričio 2–20 d. – Ukrainos rašytojos Katerynos Jehoruškinos antroji literatūrinė rezidencija Anykščiuose.
33.33. Lapkričio 18 d. – koncertas „Skambantis ruduo“ iš ciklo „Muzikiniai pašnekesiai prie Šventosios“ Jono ir Onos Karvelių namuose, dainavo Gitana Pečkytė ir Žygimantas Galinis, akompanavo dr. Paulė Galinienė.
33.34. Lapkričio 26 d. – Lietuvos kariuomenės dienos ir kariuomenės 105-ųjų metinių minėjimas Muziejaus salėje.
33.35. Gruodžio 5 d. – Šv. Mikalojaus šventė Anykščių bibliotekos Istorijų dvarelyje Anykščiuose gyvenantiems ukrainiečių vaikams.
33.36. Gruodžio 2 d. – rytmetis „Spalvoti žaidimai“ su šokio teatru „Dansema“ patiems mažiausiems (nuo 6 mėn. iki 3 metų) Muziejaus salėje. 
33.37. Gruodžio 16 d. – teatro P poezijos poetinis vyksmas „Vakaras V“ vaikams nuo 5 iki 10 metų ir jų tėveliams Muziejaus salėje. 
33.38. Gruodžio 16 d. – Onos Karvelienės gerbėjų adventinis koncertas iš ciklo „Muzikiniai pašnekesiai prie Šventosios“ Jono ir Onos Karvelių namuose su Rita Preikšaite (mecosopranas), Tomu Ladiga (bosas) ir Rūta Blaškyte (fortepijonas). 
33.39. Gruodžio 26 d. – Kalėdų šventė ukrainiečiams stačiatikiams Muziejaus salėje.
34. Pristatydamas Muziejuje saugomus fondus ir skleisdamas žinias apie Anykščių krašto nematerialųjį kultūros paveldą, Muziejus nuolat dalyvauja moksliniuose bei atminimo renginiuose Lietuvoje. 2023 m. Muziejaus atstovai dalyvavo ir skaitė pranešimus, dalyvavo diskusijose:
34.1. Vasario 2 d. Inžinieriaus Prano Markūno 150 metų jubiliejaus paminėjimas Andrioniškio bibliotekoje, Raimondas Guobis skaitė pranešimą „Betono karaliaus“.
34.2. Vasario 18 d.  Žygis partizano Jono Kemeklio-Tauro 100-mečio atminimo proga Leliūnai (Tauro tėviškės  aplankymas) – Teresboras – Lašiniai – Inkūnai – Mičionys – Mickūnai – Antupiai – Leliūnai, dalyvavo ir pasakojo apie Vytauto apygardos partizanus R. Guobis.
34.3. Gegužės 2 d. Širvintų kultūros centro nuotolinis seminaras „Žirgas – tėvynę ginti, arklys – darbelius dirbti“, Egidijus Musteikis skaitė pranešimą „Po Arklio muziejaus stogu“.
34.4. Gegužės 13 d. Tėvynės mylėtojų sambūris „Paskutinis partizanų pavasaris 1953 m.“ Arklio muziejuje Niūronyse, R. Guobis skaitė paskaitą apie paskutiniuosius Anykščių krašto partizanus.
34.5. Gegužės 27 d. Žemaičių dailės muziejaus Plungėje mokslinė konferencija „Nacionalinė žemaitukų žirgų veislė: istorija, išsaugojimas ir aktualijos“, skirta Žirgo metams ir Plungės valstybinio žemaitukų veislės arklių žirgyno 100-mečiui, Egidijus Musteikis skaitė pranešimą „Žirgas – muziejaus edukacinių veiklų palydovas“.
34.6. Liepos 1 d. Istorinis pasivaikščiojimas po Svėdasų miestelį, R. Guobis skaitė paskaitą „Gatvės ir jų istorijos“.
34.7. Liepos 15 d. Anykščių rajono bendruomenių sąskrydis Svėdasuose, R. Guobis skaitė paskaitą „Turizmas bei kurortinio gyvenimo ženklai Anykščių krašte tarpukariu“.
34.8. Rugsėjo 23 d. Turizmo nakties renginių programa Anykščiuose, Tautvydas Kontrimavičius apžvalginiame žygyje pristatė žydų paveldo objektus ir menininko Romualdo Inčirausko kūrinių ciklą.
34.9. Spalio 11 d. Žygis savanorio kūrėjo, Vyčio kryžiaus ordino kavalieriaus, buvusio Utenos apskrities viršininko majoro Jono Motiejūno-Valevičiaus 130-ųjų gimimo metinių proga  Galvydžiai – Svėdasai, dalyvavo ir paskaitą „Nepriklausomybės kovos, savanoriai, narsusis Jonas“ skaitė R. Guobis. 
34.10. Spalio 14 d. Tradicinis bėgimas Algimanto apygardos partizanų kovų takais Šimonių girioje, dalyvavo ir paskaitą „Algimanto apygardos partizanų žygiai“ skaitė R. Guobis.
34.11. Spalio 28 d. Atminties renginys  „Perkūno kirtis“ bei pagarbos kelionė dviračiais Svėdasai–Taraldžiai–Svėdasai, dalyvavo ir paskaitą „Vytauto  Vilučio-Perkūno gyvenimo istorija“ skaitė R. Guobis.  
34.12. Lapkričio 6 d. Vilniaus etninės kultūros centro mokslinė-praktinė konferencija „Žirgas lietuvių kultūroje“, Egidijus Musteikis skaitė pranešimą „Žirgas – muziejaus bendradarbis ir vaikų draugas“.
35. Muziejus, plėtodamas ryšius su visuomene, naudoja įvairias komunikacijos bei reklamos priemones: 
35.1. Nuolatinė komunikacija vykdoma per Muziejaus interneto svetaines www.baranauskas.lt, www.arkliomuziejus.lt,  www.siaurukomuziejus.lt, kuriose pateikiama lankytojams aktuali informacija  apie muziejaus ekspozicijas ir paslaugas, muziejinės veiklos naujienas, svetainės sulaukė per 90 tūkst. unikalių lankytojų. Muziejus globoja ir plėtoja Anykščių krašto žinių skaitmeninį archyvą www.anykstenai.lt, kuriame nuo 2005 m. sukaupta per 6 tūkst. puslapių informacijos; 2023 m. šiuo archyvu domėjosi per 600 tūkst. unikalių lankytojų.  
Muziejaus veiklos lietuvių, anglų, prancūzų, rusų, vokiečių kalbomis pristatytos Lietuvos muziejų svetainėje www.muziejai.lt, o edukacinės programos – specializuotuose portaluose www.edukacinesprogramos.lt bei www.kulturospasas.lt. Muziejaus renginiai, projektai, ekspozicijos, naujienos pristatomi socialinio tinklo Facebook paskyrose, kurias turi ir savarankiškai                          administruoja visi Muziejaus padaliniai.
35.2. Muziejaus ekspozicijos ir muziejininkų veikla pristatoma žiniasklaidoje. Informaciniai pranešimai pateikiami vietos, regiono ir nacionalinei žiniasklaidai (2023 m. – 19), dalyvauta radijo ir televizijos laidose (4 televizijos laidos bei reportažai ir 8 radijo laidos).
35.3. Muziejaus veiklos pristatytos Anykščių turizmo ir verslo informacijos centro reklaminiuose leidiniuose. Šie leidiniai platinami Lietuvos turizmo informaciniuose centruose, turizmo agentūrose taip pat Anykščių krašto apgyvendinimo ir viešojo maitinimo įmonėse, pas kitus turizmo paslaugų teikėjus Anykščių rajone bei regione.
35.4. Siekdamas plėsti komunikacinius kanalus, Muziejus dalyvauja Lietuvos muziejų asociacijos, Lietuvos savivaldybių muziejų asociacijos ir Anykščių turizmo klasterio veiklose, yra Anykščių socialinio ir bendruomeninio verslo bei paslaugų klasterio narys.

VIII SKYRIUS. 
VEIKLOS TIKSLAI IR JŲ ĮGYVENDINIMO REZULTATAI

36. Planuodamas 2023 m. veiklas, Muziejus buvo išsikėlęs tikslą pagerinti veiklos rodiklius, atkurdamas iki pandemijos buvusias paslaugų apimtis, ir įgyvendinti šiuos uždavinius:
36.1. Priimti ir aptarnauti Muziejaus ekspozicijose ne mažiau kaip 50 tūkst. lankytojų.
36.2. Priimti į Muziejaus fondus ir inventorinti apie 2 500 naujų muziejinių vertybių.
36.3. Į LIMIS perkelti ne mažiau kaip 950 eksponatų skaitmeninių kopijų.
36.4. Skenuoti ar kitaip skaitmeninti ne mažiau kaip 2 100 eksponatų.
36.5. Surengti ne mažiau kaip 20 viešųjų renginių visuomenei.
37. Siekdamas užsibrėžto tikslo, Muziejus pagerino veiklos rodiklius, panaudodamas kintančią socialinę aplinką, taip pasiekdamas šiuos kiekybinius vertinimo kriterijus, kurie parodo Muziejaus veiklos apimtis:
37.1. Muziejus sulaukė ir aptarnavo 68,6 tūkst. lankytojų, suteikdamas jiems pilnavertes paslaugas, nuosekliai plėtodamas Kultūros paso sistemos edukacinių programų veiklas. Išlaikytas stabilus lankytojų srautas yra pozityvi tendencija, liudijanti išliekantį Muziejaus konkurencingumą turtėjančios turistinės aplinkos sąlygomis.
37.2. Į Muziejaus fondus buvo priimta 4,1 tūkst. naujų muziejinių vertybių. Eksponatų priėmimą ir tvarkymą ribojo dėl palankių oro sąlygų pailgėjęs turistinis sezonas, lankytojų aptarnavimo apimtys.
37.3. Į LIMIS Muziejus pateikė 789 eksponatų skaitmenines kopijas. Šią veiklą, kaip ir eksponatų tvarkymą, ribojo išaugusios ne tik turistinių paslaugų teikimo apimtys, pareikalavusios daugiau darbo laiko sąnaudų, bet ir parinktų muziejinių vertybių specifika, pareikalavusi papildomų tyrimų.
37.4. Muziejus suskaitmenino (skenavo ir fotografavo) 455 fonduose saugomas muziejines vertybes ir 8 tūkst. kadrų naujai gauto fotonegatyvų fondo, kuris ruošiamas priimti nuolatiniam saugojimui. Pirmenybė taikoma muziejinėms vertybėms, kurias ketinama pristatyti LIMIS ar yra tyrinėjamos. 
37.5. Per ataskaitinius metus Muziejus surengė 53 įvairios aprėpties viešuosius renginius, dažniausiai vykdydamas iš projektinių šaltinių finansuotą kultūrinę veiklą.
38. Per ataskaitinį laikotarpį Muziejus nerengė tikslinių lankytojų apklausų ar anketavimo, tačiau nuolat dalyvauja „Google Business Profile“ sistemoje, kurioje lankytojai pateikia atsiliepimus apie suteiktas paslaugas Muziejaus ekspozicijose bei paslaugos kokybės vertinimus 5 žvaigždučių sistemoje. 2023 m. suminis vidutinis klientų įvertinimas buvo 4,7.
39. Numatydamas veiklos perspektyvą, Muziejus prognozuoja kiekybinių rodiklių nusistovėjimą ties paskutiniųjų metų apimtimis, nes ilgėjančio turistinio sezono tendencijos išliks, todėl kitoms muziejinėms veikloms liekantis laikas esančiam personalo kiekiui neleis išplėtoti fondų kaupimo ir jų skaitmeninio pristatymo.

APIBENDRINIMAS IR ANALIZĖ

VADOVO ŽODIS.
2023-ieji metai Muziejaus istorijoje įsimins kaip augančio turistinio srauto bei tebesitęsiančio karo Ukrainoje, lėmusio naujas veiklas ir iniciatyvas, metai. 
Atnaujinęs visas kontaktines veiklas, Muziejus praktiškai grįžo į ikipandeminį 2019-ųjų metų lygį  ir patyrė ryškesnį turistinių paslaugų rodiklių augimą. Per ataskaitinius metus augo tiek pavienių asmenų, tiek ir organizuotų grupių, lankančių Muziejaus ekspozicijas, skaičius. Lankytojų pagausėjimas buvo stebimas proporcingai visose Muziejaus ekspozicijose, išskyrus ir šiaip gausiausiai lankomą Arklio muziejų.
2023-ieji metai išliks Muziejaus istorijoje kaip ypatingai gausūs viešaisiais kultūros renginiais, skirtais tiek vietos bendruomenei, tiek ir kurortinius Anykščius lankantiems svečiams. Sėkmingą kultūrinių veiklų, peržengiančių Muziejaus ekspozicines erdves, plėtotę lėmė parengti ir įgyvendinti kultūros projektai bei teminės programos, finansuotos Lietuvos kultūros tarybos ir Anykščių rajono savivaldybės lėšomis.
2023-aisiais Muziejus įsitraukė į parengiamąsias veiklas, susijusias su A. Baranausko klėtelės infrastruktūros atnaujinimu, rengiantis jos 200 metų ir Muziejaus 100-mečio jubiliejams. Artėjančios sukaktys, kurios bus minimos 2026 ir 2027 metais, skatina Muziejų tęsti konceptualiuosius svarstymus bei parengiamuosius darbus, 2024 m. parengti Muziejaus Jubiliejinių metų programą.
Pradėjęs dar 2022-ųjų vasarą, Muziejus toliau plėtojo kultūrines veiklas Šventosios upės pakrantėje ir istoriniuose Jono ir Onos Karvelių namuose Anykščių centre, primindamas šių namų muzikinę tradiciją. Būdamas Anykščių socialinio ir bendruomeninio verslo bei paslaugų klasterio nariu, Muziejus ištisus 2023 m. patalpose ir lauko erdvėje rengė reguliarius klasikinės kamerinės muzikos populiarinimo renginius, jų ciklą „Muzikiniai pašnekesiai prie Šventosios“ augindamas į vokalinės muzikos festivalį.
Metai buvo paženklinti ir mėlyna-geltona spalva, liudijančia stiprėjantį ryšį su kovojančia Ukraina. Bene penktadalis Muziejaus renginių buvo skirti ne tik lietuviams, bet ir Lietuvoje gyvenantiems ukrainiečiams, Muziejus tapo Ukrainos kultūros skaidos centru Aukštaitijoje ar net plačiau. Muziejaus įtakos besiburiančioms ukrainiečių bendruomenėms, siekiančioms ne tik kultūrinės, bet ir dvasinės, sakraliosios bendrystės, per 2023-uosius metus buvo lemtingos besiformuojančiai Konstantinopolio patriarchato stačiatikių bažnyčiai Lietuvoje, Anykščių vardas muziejaus lydėjo ir lydi per visą Lietuvą keliaujančias Ukrainos sakralinio meno kolekcijas.
Per 2023-uosius metus tiek lankytojų gausa, tiek ir veiklų įvairove Muziejaus lyderiu išliko Etninės kultūros skyrius (Arklio muziejus). Net 39 proc. visų Muziejaus komplekso lankytojų savo laiką skyrė būtent Arklio muziejui. Šalia lankytojų aptarnavimo šis Muziejaus skyrius baigė įgyvendinti Tradicinių amatų centro plėtros projektą, iš dalies finansuotą Europos Sąjungos paramos lėšomis, bei įgyvendino Lietuvos kultūros tarybos ir Anykščių rajono savivaldybės paremtą Kaimo transporto ekspozicijos modernizavimo projektą, įrengdamas iš esmės naują ekspoziciją „Rogės ir ratai“, kuri bus atidaryta 2024 m. pavasarį ir taps svarbiausiu Muziejaus atsinaujinimo ženklu, liudijančiu tradicijos ir modernumo vienovę.

L. e. p. direktorius	   ______________________________	            Antanas Verbickas
(Vadovo pareigos)	 	    (parašas)                                       (vardas, pavardė)




